{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":11,"n_cols":6,"rows_kept":11,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o prijedlogu Pravilnika o postupku ispitivanja plinomjera namijenjenih za uporabu u kućanstvu, trgovini i lakoj industriji"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"GRADSKA PLINARA ZAGREB d.o.o.","DODATAK I.,\n1.Definicije","1.1.4. Plinomjer s vrtlogom (vrtložno mjerilo protoka)\nObrazloženje za brisanje ( cijeli stavak 1.1.4.): \nnije poznato da se takva mjerila koriste u distributivnim sustavima u zakonskom području u Hrvatskoj","Prihvaćen","Prihvaća se."]
[2,"Termoplin d.d.","DODATAK I.,\n1.Definicije","Mišljenja smo da je definicija plinomjera s mijehom izostavljena.\n\nPrijedlog:\nPotrebno dodati definiciju plinomjera s mijehom.\n1.1.5. Plinomjer s mijehom\nPlinomjer s mijehom je obujamsko mjerilo kojem se mjerenje obujma proteklog  plina ostvaruje periodičnim punjenjem  i pražnjenjem mjernih komora s fleksibilnim stjenkama. Osnovni elementi plinomjera su mjerni dio kučišta i pokazni uređaj.","Prihvaćen","Prihvaća se."]
[3,"GRADSKA PLINARA ZAGREB d.o.o.","DODATAK I.,\n3. Oznake na plinomjeru","3.2. Kada je izvor električne energije baterija: …\nObrazloženje za brisanje ( cijeli stavak 3.2.):\nnije poznato da za baterijski napajane plinomjere proizvođači na samim plinomjerima, odnosno na baterijama navode podatke o isteku trajanja baterija. Ovo je odgovornost distributera da vodi brigu o zamjeni baterija prema potrebi sukladno uputama proizvođača i uvjetima rada.\nDodatna napomena da u naprednim mjerilima za kućanstva postoje dvije vrste baterija, komunikacijska i mjeriteljska tako da ukoliko se inzistira na ovoj točki, to svakako treba jasno i jednoznačno razlučili.","Prihvaćen","Prihvaća se."]
[4,"Termoplin d.d.","DODATAK I.,\n3. Oznake na plinomjeru","3.2 Kada je izvor električne energije baterija:\nMišljenja smo da je navedeno potrebno izbrisati (ukloniti) iz ovog  prijedloga jer se ne odnosi na sam postupak ispitivanja plinomjera što propisuje ovaj prijedlog  Pravilnika. Potrebno je napomenuti da svi plinomjeri koji imaju kao izvor el. energije bateriju imaju ugrađenu dijagnostiku koja nekoliko mjeseci prije upućuje na zamjene baterije ili su dio sustava (software) gdje također alarm upućuje na navedeno. \n\nPrijedlog:\nSmatramo da nije potrebno označiti datum na mjernom instrumentu (plinomjeru) do kojeg se baterija odnosno mjerni instrument mora najkasnije zamijeniti, te samim time postaje nepotrebna točka 3.2.  u  Dodatku I.","Prihvaćen","Prihvaća se."]
[5,"GRADSKA PLINARA ZAGREB d.o.o.","DODATAK I.,\n4.Postupak pojedinačnog ispitivanja plinomjera prilikom redovne ili izvanredne ovjere","4.4.2.3. Ispitivanje točnosti pokazivanja plinomjera \nVrsta mjerila                                                                              Ispitni protoci\nPlinomjeri s rotacijskim klipovima                                              Qmax, 0,5Qmax, 0,25Qmax, 2,5Qmin, Qmin\nTurbinski plinomjeri                                                               Qmax, 0,5Qmax, 0,25Qmax, 2,5Qmin, 1,5Qmin, Qmin\nMembranski plinomjeri, ultrazvučni plinomjeri                      Qmax, 0,2Qmax, Qmin\n\nPredlaže se da ispitni protoci ne u ovise o mjernom opsegu nego o vrsti mjerila koje se ispituje.","Prihvaćen","Prihvaća se."]
[6,"Termoplin d.d.","DODATAK I.,\n4.Postupak pojedinačnog ispitivanja plinomjera prilikom redovne ili izvanredne ovjere","4.4.2.3. Ispitivanje točnosti ispitivanja plinomjera\nMišljenja smo da ultrazvučne plinomjere i plinomjere s mijehom nije potrebno ispitivati na predloženim ispitnim protocima. Ispitivanje točnosti plinomjera pomoću uređaja sa kritičnim sapnicama ima definirane protoke kao što su navedeni u prijedlogu i bilo kakva promjena navedenog zahtjeva dodatne preinake i troškove koji nisu zanemarivi.\n\nPrijedlog:\nIspitivanje točnosti pokazivanja membranskih i ultrazvučnih plinomjera vrši se pri slijedećim protocima:\nza plinomjere veličina G-1,6 do G-25 ispitni protoci: Qmax; 0,2Qmax; Qmin","Prihvaćen","Prihvaća se."]
[7,"GRADSKA PLINARA ZAGREB d.o.o.","PRAVILNIK,\nDODATAK II.","3) podatke o mjerilu (naziv, proizvođač, vrsta, serijski broj, godina proizvodnje, broj stare ovjerne oznake)\n\nObrazloženje za brisanje: \"broj stare ovjerne oznake\". \nDodatna nepotrebna administracija bi usporilo operativne radnje kod pripreme za ponovnu ovjeru.","Nije prihvaćen","NE PRIHVAĆA SE\n Pravilnikom o obvezi vođenja evidencije obračunskih komunalnih mjerila u uporabi („Narodne Novine“ broj: 120/16), Člankom 2. propisan je sadržaj evidencije komunalnih mjerila koji mora između ostalog sadržavati podatak o godišnjem ovjernom žigu.\nPodatak o godišnjem ovjernom žigu  je stavka kojom se utvrđuje postupak ovjeravanja mjerila (Redovno ili izvanredno ovjeravanje mjerila)."]
[8,"Termoplin d.d.","PRAVILNIK,\nDODATAK II.","ISPITNO IZVJEŠĆE O REDOVNOJ/IZVANREDNOJ OVJERI PLINOMJERA\nAlineja 3)\nDodatno pojašnjenje:\n\"…, broj stare ovjerne oznake\"\nPodatak koji se traži je teško čitljiv, a i nije bitan u danom trenutku (prilikom ispitivanja plinomjera) -  taj podatak je  ionako dostupan u bazi DZM-a.\n\nPrijedlog:\nMišljenja smo da je navedeni tekst potrebno izostaviti (izbrisati).","Nije prihvaćen","NE PRIHVAĆA SE\nPravilnikom o obvezi vođenja evidencije obračunskih komunalnih mjerila u uporabi („Narodne Novine“ broj: 120/16), Člankom 2. propisan je sadržaj evidencije komunalnih mjerila koji mora između ostalog sadržavati podatak o godišnjem ovjernom žigu.\nPodatak o godišnjem ovjernom žigu  je stavka kojom se utvrđuje postupak ovjeravanja mjerila (Redovno ili izvanredno ovjeravanje mjerila)."]